Mellužu prospekts
Mellužu prospekts ir galvenā maģistrāle Jūrmalā, kas atrodas Mellužu apkaimē. Mellužu prospekts sākas krustojumā ar Upes ielu un beidzas krustojumā ar Valtera prospektu, kur tālāk turpinās kā Asaru prospekts, bet krustojumā, kur sākas Mellužu prospekts, uz Pumpuru pusi tas turpinās kā Dubultu prospekts. Kopējais ielas garums ir 2090 metri, tā ir klāta ar asfalta segumu. Mellužu prospektā satiksmes kustība notiek divās joslās. Ielai ir vienvirziena posms no Upes ielas līdz Strēlnieku prospektam. Ielā ir savrupmāju un vasarnīcu apbūve, daudzas ēkas ir iekļautas ievērojamo celtņu sarakstā.